เรื่องร้องเรียน (กีดขวาง,ถนน,สะพาน,ร้องเรียน) วันที่ 2023-07-16 14:43:53 — แขวงหัวหมาก เขตบางกะปิ กรุงเทพมหานคร
แจ้งเรื่อง
1. สี่แยกเพลินจิต ไม่มีทางม้าลายคนข้าม และใช้บริการสะพานลอยของบีทีเอสไม่สะดวกเนื่องจากใช้รถเข็นเด็ก
2. บีทีเอส ไม่อนุญาตให้เข้าสถานีเพื่อไปลงลิฟต์

มื่อวันเสาร์ ดิฉันต้องการเข็นรถเข็นเด็กข้ามจากอาคารเวฟเพลส ไปฝั่งตรงข้ามคืออาคารปาร์คเวนเจอร์ แต่ไม่มีทางสำหรับรถเข็นหรือวีลแชร์เลย เพราะเมื่อออกจากตึกเวฟเพลสมาบนสะพานลอยของบีทีเอส มีบันไดอยู่ประมาณ 4 ช่วงด้วยกัน   ทางถนนข้างล่างก็ไม่มีทางม้าลายคนข้าม  ดิฉันกับเพื่อนจึงต้องช่วยกันยกรถเข็นเด็กขึ้นบันได


ขากลับตั้งใจจะใช้ลิฟต์ของบีทีเอส แต่ฝั่งปาร์คเวนเจอร์-ตึกมหาทุน ไม่มีลิฟต์บริการ  จึงต้องขึ้นมาจากอาคารปาร์คเวนเจอร์ แต่พอจะลงลิฟต์ ทางลงลิฟต์ทางเดียวที่มีคือต้องเข้าไปในสถานี  จนท.ไม่อนุญาตให้เข้า แจ้งว่าต้องซื้อตั๋วขั้นต่ำ 1 ใบจึงจะเข้าได้

สี่แยกนี้และสถานีไม่สะดวกกับผู้ใช้รถเข็นและวีลแชร์มากๆ อยากให้แก้ไขค่ะ